LidanRubinov/Halacha-QA huggingface dataset:
שאלה: גויים: "הללו כל האומים" היכן מצינו שהגויים שיבחו את הקב"ה?
תשובה: זוהי פנייה אל הגויים להלל את ה  אייל משה
שאלה: גבהים שונים בשתי סוכות: רכשתי סוכה נוספת כתוספת לסוכה שכבר יש לנו אך הסתבר לי שהיא גבוהה כ-30 ס מ יותר. אנו יכולים לחבר את שתי הסוכות לסוכה אחת אך בגבהים שונים?
תשובה: כן
שאלה: גבר בהריון: ושבוע טוב. שמעתי לא פעם ולא פעמיים על גברים שנכנסים להריון.איך זה כבוד הרב?האם מותר להם ללדת? ואם כן האם התינוק נחשב על פי היהדות נורמאלי?
תשובה: מדובר בנשים שעברו תהליכי שינוי מין, וחוזרים אל נשיותם. אבל אין בכך חידוש כבר במשניות מוזכרים "אדריגונוס" או "טומטום" שהם דו מיניים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות קליפות הדרים: שמעתי שיש בעיה בקליפות של פירות הדר שמצפים אותם בחומר לא כשר. האם זה נכון? אם כן, האם אפשר להתמודד עם הבעיה?
תשובה: בחלק מההדרים כגון תפוזים יש ציפוי של חומר המכונה "שלאק" שהוא עשוי מהפרשות של חרקים. אפשר לקלף את החלק הכי חיצוני של הקליפה, לשטוף ולהשתמש בשאר הקליפה.
שאלה: לבבות דקל: צריך לבדוק לבבות דקל?
תשובה: הם בחזקת נקיות ואין צורך בדיקה.
שאלה: כלל 1 בבחירת שם: רציתי לשאול על שם לבת, תאריך משואר שצריכה ללדת הוא כ ח חשוון (1 לנובמבר ) או שבוע יותר או פחות, רציתי לשאול אם שם ליטל מתאים.
תשובה: כלל ראשון בנתינת שמות הוא: שלא חושבים על שם לפני הלידה, כיון שבלידה יש רוח הקודש להורים והיא המכוונת אותם לקרוא את השם הכי נכון לילד (כמבואר בשער רוח הקודש לרבנו האר"י זיע"א). על כן, אחרי שתהיה הלידה תתחשבו על שמות, ואם צריך תשאלו ונענה לכם. עדיף שם אחר מ - ליטל. עייני גם בתשובתו של בן דודי הגאון הרב שמואל אליהו שליט"א מועדים לשמחה!
שאלה: שמחת תורה משמעותית לנשים: אנו רוצות שהשנה חג שמחת תורה יעבור בהרגשה של חיוניות ומעורבות.היינו רוצות לקרוא בתורה במסגרת נשית במקביל לגברים שקוראים בתורה ונשמח לדעת האם אנו בכיוון והאם ישנם דברים נוספים שנוכל לעשות במסגרת ההלכה בקהילתנו.
תשובה: נשים יקרות. יישר כוחכן על היוזמה. שמחת תורה הוא חג של התחברות לתורה בדרכים ייחודיות בהן לרגש ולהתלהבות תפקיד חזק. קריאת התורה בה משתתפים כולם יש בה משום חידוש ברית בין האדם והקהילה וריבון העולמים נותן התורה. ביחס לקריאת התורה לנשים והשאלה אם אתן בכיוון   יש לדעת כי הרבה כיוונים למקום. בין הרבנים יש מקרבים ויש מרחקים. מאוד משמעותי שפעילות זו תהיה תחת סולידריות קהילתית ולא תוך פרישה מן הציבור. בוודאי שעל רב הקהילה להורות בענין את הדרך הישרה לקהילתו. אוכל לספר ולתאר את הקורה בקהילה שלנו מזה 10 שנים. נשים מתכנסות לקריאה בתורה בזמן ההקפות גם הגברים קוראים אצלנו בתורה בזמן ההקפות. מגיעות כמה עשרות נשים חלקן  עולות לקריאת התורה  חלקן רק משתתפות. לפי הדיווח שלהן החוויה מרוממת נפש, מחזקת את חוויתן הנשית והיהודית. וכדי להמנע מסופרלטיבים יתירים אעצור כאן. חשוב להדגיש כי יש לשמור על הסדר המנוסח ע"פ ההלכה. שכן חוויה של התקרבות לה  והעצמה קהילתית עלולה להיות פריצת גדר ועשייה לא הלכתית. לעומת זאת פסיעה בעקבות ההדרכה עשויה להיות חוויה דתית מרוממת. להלן קישור לקובץ בו סדר הקריאה בעלומים: חשוב מאוד שאישיות תורנית-הלכתית תלווה את התהליך ואת פרטיו. בהצלחה בדרככן דרך הקדש. עמית קולא (התשובה ניתנה מהרב עמית קולא) (רבני ורבניות בית הלל עונים לשו"ת גם בפייסבוק -
שאלה: הפרשה על תאנים: לאיזה שנה שייכות תאנים? מעשר שני או עני?
תשובה: כל פירות העץ הינם עדיין שייכים לשנה חמישית שהיא שנת מעשר שני.
שאלה: סכך אקליפטוס: האם סכך אקליפטוס צריך נקיון מתולעים? במידה וכן, אפשר לשים צמוד לסכך (פחות מ3 טפחים)בחלק שמעל השולחן ניילון או הצללה וכו ולא לנקות את הסכך?!
תשובה: יש למצוא משטח ולפרוס עליו סדין לבן או לטאטא אותו היטב, אחר כך יש לנער חלק מהסכך מעל המשטח ולהתבונן כדי לראות האם נפלו שם חרקים.
שאלה: סוכה: יש לי סוכת נחלים ואני גר באיזור שיש הרבה רוחות אני קושר את מוט של סוכה בחבל למעקה של המרפסת כדי לתת עוד חיזוק לסוכה האם זה ר מבחינת כשרות הסוכה. אייל
תשובה: לך אינני יכול לענות בלי לראות את הדברים בעינים. אם אתם גרים סמוך למקומות בהם אני נמצא - אשמח לבוא לראות. אם לא - תבקשו מרב במקום מגוריכם. חג שמח דוד לוי 098987548
שאלה: רכישת טלית לאב: האם לבן מותר לרכוש טלית לאביו כמתנה? או שטלית עליך לקנות רק מכספך שלך?
תשובה: לך אין שום בעיה. בעדות מסוימות מקובל שהחותן קונה טלית מתנה לחתן. רק חשוב שתהיה לשביעות רצונו בכל המובנים (גודל צבע וכד ) ולכן לא נכון לקנות זאת כהפתעה אלא לומר לו ולשאול את דעתו במה הוא חפץ. חג שמח דוד לוי 098987548
שאלה: כבד: צלינו כבד וגם חתכנו שתי וערב וגם קצת מלחנו והמנגל הוא חשמלי גחלת תחת הכבד ויבש אותו לא ירד דם כלל. ולאחר מכן שהגשנו הצלחות ירד הרבה דם וגם הכבד התמלא בדם עליו. מה הדין מותר באכילה כך?
תשובה: לכאורה עשיתם כל מה שנדרש (לא כתבת אם שטפתם את הכבד לפני כן אבל אני מניח שכן), אולם לא כתבת אם אכן הכבד נצלה כלומר המרקם שלו הפך ליבש, כאשר הסימן לכך הוא שינוי הצבע מצבע בורדו לצבע אפור גם בפנים. כנראה שהכבד לא נצלה כל כך טוב ולכן נשאר בתוכו דם. האם מותר לאכול כבד חי? לפי הרמב"ם אסור, לפי השולחן ערוך לכאורה מותר אבל חייבים לשטוף אותו היטב כולל את הסמפונות כלומר את צינורות הדם הפנימיים מה שלא נראה לי שעשיתם. על כן, אני מניח שהכבד לא נצלה כראוי והדם שיצא היה בסמפונות ואסור לאכול את הדם הזה. מה שניתן לעשות זה לשטוף את הדם במים ולהמשיך לצלות. ברכה והצלחה. ירון דוראני.
שאלה: -7 ברכות ע"י אדם חילוני: האם אפשר לכבד בחתונה (מתוך ה 7 ברכות) יהודי שאינו שומר תורה ומצוות?
תשובה: ומזל טוב לכם. אקדים ואומר שכל ענין החלוקה של 7 ברכות לאנשים שונים אינו פשוט וכל אחד מהמברכים צריך להתכוון לצאת ידי חובה בכל שאר הברכות (וכמובן להקשיב בעיון וגם לשתוק) השאלה הבסיסית היא מהו  חילוני? - אביא כמה דוגמאות לא פשוטות בענין זה: מי שאינו הולך כלל לבית הכנסת - למי הוא מתכוון כאשר הוא מברך? מי שאינו מקפיד על דיני צניעות בין גברים לנשים - על מה הוא חושב כאשר הוא שומע על איסורי עריות, על  קדושה  בין איש לאשתו? מי שאינו מאמין באמונה שלמה בקב"ה בורא העולם - בודאי אינו יכול לברך  שהכל ברא לכבודו". אם מדובר ביהודי מאמין שלפעמים הולך לבית הכנסת ולפעמים לא הולך זה מצב אחר. אז נשאלת השאלה האם זה כבוד המעמד והנוכחים. לכן תתיעצו על כך בשיחה מקדימה עם הרב שעורך את החופה שלכם. בברכת מזל טוב וחג שמח דוד לוי 098987548
שאלה: בירור לגבי יום טוב: 1)האם לפי חלק מהפוסקים מותר להדליק אור ביום טוב? 2)אם כן תוכל להפנות אותי להלכה המתירה? 3)אם אני שוכח להדליק מזגן ביום טוב האם מותר לי להפעיל אותו באמצעות השלט? 4)האם יש בתשובות לשאלה 1,לשאלה 2 ולשאלה 3 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב לפני החג ושיהיה לכבוד הרב יום טוב
תשובה: א. היו פוסקים שפסקו כך, אולם פסיקתם לא מקובלת היום. ב. כנ"ל.
שאלה: נישאוי הומוסקסואל: הרב, ראיתי שהרב כתב בתשובה שבמידה ואישה נישאת לגבר שלאחר הנישואים מתברר כבעל נטיות הפוכות, הקידושים בטלים מעיקרא ואין צורך בגט. ראשית רציתי לשאול האם אפשר לנהוג כך להלכה, האם האישה יכולה להינשא בשנית ללא גט? (במידה וכן האם הרב יודע מה הוא ההליך הבירוקרטי שצריך לפעול כנגד הרישומים הנוכחים ברבנות?) שנית לצורך הבנה בלבד ולא הלכה למעשה, במידה ובני הזוג מחליטים כן להמשיך ולחיות את חייהם יחד, האם יש צורך בנישואים חדשים? שלישית, מה הן ההשלכות הדיניות לגבי הילדים במידה ו"מבטלים" נישואים למפרע? גמר חתימה טובה, ישראל.
תשובה: ראשית לצורך הבהרה: עמדתי בנושא זה אינה רלוונטית, בשל העובדה שלא אני הוא הדיין היושב בתיק מסוים. זו עמדתי העקרונית, וכמובן יש לדון בכל מקרה לגופו, ואי אפשר להקיש ממקרה אחד על משנהו, אולם אם אכן מתברר שהוא העלים ממנה את העובדה הזו, שהיתה ברורה לו, והיא מגלה את זה אחרי הנישואין   זה אכן קידושי טעות. כאמור, עמדתי לא רלוונטית, ומי שקובע הוא רק בית הדין. לצערי, נדיר מאוד אם בכלל שבית הדין יפסוק שלא צריך גט במקרה כזה. אם הם ממשיכים לחיות ביחד והאישה אינה רואה בזה מקח טעות   אין הם צריכים לעשות שום דבר. אין שום השלכה לגבי הילדים.
שאלה: נסיעת דוד נכה בחג ע"י גוי: דוד שלי חולה במחלה קשה הנקראת טרשת נפוצה. רגליו כבר אינן מתפקדות כלל (הוא על כסא גלגלים), ידיו כבר בקושי מתפקדות, ומצבו הבריאותי מדרדר מיום ליום. הוא מתגורר כיום לבדו במוסד לאנשים עם מחלות דומות ורואה את משפחתו וילדיו לעיתים רחוקות מאוד. חגיגת חג הסוכות בסוכה עם המשפחה (כאשר גם ילדיו יגיעו) תסב לו ולנו אושר רב. האופציה היחידה (אשר עבדנו קשות להשיגה) היא שנהג גוי (ברכב מיוחד להסעת נכים) יסיע את דודנו אלינו מהמוסד לפני כניסת החג ויאלץ להחזירו כמה שעות לאחר מכן, בתוך החג (כמובן ע"י הנהג הגוי). חשוב לציין שאם הדוד לא יגיע, הוא יישאר במוסד אשר הוא מבלה שם כיום את רוב חייו וחגיו, והמעט אושר אשר אנו יכולים להסב לאדם חולה יילקח ממנו. אני רוצה לדעת האם יש אישור לבצע את פעולה חשובה זו. ב אופיר.
תשובה: מותר לומר לגוי לעשות מלאכה לצורך מצווה רק אם זה איסור דרבנן. לכן יש לבקש ממנו לקחת את הדוד בכיסא גלגלים רגלית. ומה שהגוי יחליט לעשות זאת בנסיעה זו בעיה שלו. כל זה כאשר המוסד נמצא באותו תחום (או באותה עיר או במרחק של עד 12 מיל היינו מרחק אוירי של 11.5 ק"מ מקצה העיר (מעבר למרחק זה תחומין הוא איסור תורה )
שאלה: אזכרה: אחותי נפטרה לפני 40 שנה ויום פטירתה הינו ז כסלו. הנני יש בכוונתי לבצע נסיעה למזרח, דבר שאותו לא יכולתי לעשות קודם ושאלתי האם נכון לבצע זאת ולא להשתתף באזכרה של אחותי דבר שאותו נהגתי לעשות עד היום.
תשובה: כיוון שיש חשש של נדר כי עשית זאת כדבר קובע ראוי לעשות התרת נדרים בפני שלושה על הדבר, ואז תוכל לצאת לנסיעה.
שאלה: לשון הרע: וחג שמח לך :) יש לי שאלה אליך.ברשותך אשמח אם תענה. אני עובדת בבית חולים והיה היום קצת לחץ יחסית במחלקה שלי.ויצא שחולים חיכו זמן,בזמן שאחיות דיברו בניהן והחולים פנו אלי ושאלו איפה האחות ואמרתי לה לבוא והיא אמרה,רגע,והמשיכה לדבר אם האחות.והם עוד פעם פנו אלי בכעס איפה הן, ואז גם אני התעצבנתי על האחיות ואמרתי "הן אוהבות לדבר הרבה" בציניות,ואחר כך תהיתי אם זה נחשב לשון הרע או רכילות או ליצנות.האם חטאתי?האם אני צריכה ווידוי? מראש
תשובה: לך שום וידוי לא יועיל אלא לספר שבחן באוזני כל מי ששמע אותך. וידוי לא מועיל על לשון הרע (ועל שום מצוה בין אדם לחברו) לפני שיחדל ויתקן את מעשיו (יתקן את הרושם אצל כל השומעים) ואחר כך יבקש סליחה ואולי גם יפצה את הנפגע ורק אחרי כל זה, אם הצליח, ניתן לבקש מחילה מריבונו של עולם חג שמח דוד לוי
שאלה: האם זאת כוונת התורה?האם זה מה שניתן ללמוד מכאן?: לרב מהי המטרה של סידור השבטים סביב המשכן?האם ניתן ללמוד מהתורה על כך שהרחיבה ופרטה ורשמה שלשבטים היה סדר מסויים מי חונה ליד מי ומי יצא ראשון,שני וכו. כי אחרת אם לא היה סדר בחניה ובמסע היה בלאגן שלם, כי במדבר הסתובבו יותר מ600,000 מליון רק גברים, ואם לא היה סדר מסויים שעל פיו הלכו היה נוצר בלאגן אחד. לכן ניתן ללמוד מכך,כמה שסדר בחיים הוא חשוב,כמה בנ"א צריך להיות מסודר ומחושב לפני כל מעשה שעושה. האם זה הכיוון שהתכוונה התורה?
תשובה: אשריך שכיוונת לאמת
שאלה: כשרות של שפתון: קיבלתי שפתון מחברת קוסמטיקה שלא מוכרת את מוצריה בארץ, האם יכולה להיות בעיית כשרות בשפתון? במידה וכן כיצד אוכל לדעת מה יכול להיות בעייתי? מירי אדרי
תשובה: השאלה הראשונה היא האם שפתון צריך בכלל כשרות. יש מחלוקת הפוסקים בעניין, המתירים סוברים שהחומר אינו אכיל ולכן לא צריך כשרות, והאוסרים סוברים שלמרות שלא אוכלים שפתון הוא וודאי ניתן לאכילה כיוון שמורחים אותו על השפתיים ודרך השפתיים הוא גם נכנס לפה ומייצרים אותו טעים בשביל זה. יש וועדי כשרות שנותנים כשרות על שפתון לכל השנה אך לא לפסח, ואיננו יודעים האם הם כותבים שהוא כשר לכל השנה בגלל שסוברים ששפתון לא זקוק לכשרות או בגלל שהם בדקו את חומרי הגלם ומצאו אותם כשרים. שלחנו לכמה מהם שאלה על כך במייל וטרם קיבלנו תשובות. אם וכאשר נקבל תשובות נפרסם בלי נדר את תשובתם.
שאלה: גילוי מזיקים בגמרא: צפיתי באינטרנט בשיעור גמרא לפני זמן מה, כבוד הרב הקריא על דרך לגלות טביעות רגליים של מזיקים כשמפזרים אפר מסוג כלשהו ליד המיטה. אני מבין שחכמי הגמרא ואני זה מרחק שנות אור אך האם זו לא הוכחה משמעותית לאמיתות תורת ישראל? אני בסך הכל חוזר בתשובה, רציתי לדעת אם הדבר הזה נחשב כידוע והאם אנשים עושים זאת בימינו? וחג שמח!
תשובה: אף אחד לא עושה דברים כאלו בימינו, ואם הוא עושה אז הוא צריך אישפוז דחוף. אין בימינו מזיקים כאלו.
שאלה: שבטים: שמעתי שלכל שבט יש משהו שהם טובים בו יותר או היו עוסקים בו בעבר לדוגמא דן היו שופטים וזבולון אם אני לא טועה היה סוחר. לכן רציתי לשאול איזה עיסוק מתאים לשבט לוי? ואיזה עיסוק מתאים לשבט יהודה?
תשובה: שבט לוי-מורים, רבנים-אנשי חינוך שבט יהודה-תפקידי הנהגה, ראש עיר, ראש ממשלה, מנהל וכו.
שאלה: איך בוחרים רב: נאמר בתורה " לא תסור מן הדבר אשר יגידו לך ימין ושמאל".בפסוק זה אנו מצווים לעשות כפי שיורה לנו רבנו. שאלתי היא איך בוחרים רב? (מבחינת השקפה,עדה וכו
תשובה: בס ד ישר כוח על השאלה החשובה. בעיני הדרך הכי טובה לבחור רב היא בראש ובראשונה ללמוד מן רב. הקשר של רב ותלמיד הוא קשר לימודי שמתפתח לקשר נפשי, לא בוחרים רב סתם כך על פי דרשה יפה או על פי עדה. התורה אותה אתה לומד ממנו לקשר בינך לבינו עד שתדע שזהו הרב שלך. אך כיום ישנם רבים שמסבירים שאין צורך לבחור רק רב אחד, ניתן לבחור מספר רבנים שיהיו קשורים למספר נושאים, כל רב לנושא אחר. ובהצלחה
שאלה: תספורת לתרומת שיער בחול המועד: האם מותר להסתפר בימי חול המועד סוכות? לצורך תרומת שיער וגם לצורך אישי
תשובה: ב"ה השאלה הגיעה אלי לאחר חול המועד, כך שאני עונה עליה רק כעת. נפסק בשולחן ערוך אורח חיים סימן תקלא סעיפים א-ב שאין להתגלח בחול המועד, ואף מי שהתגלח לפני חול המועד אין לו להתגלח במועד. טעם הדבר הוא שלא יכנס לחג כשהוא אינו מסודר. תרומת שיער היא דבר נפלא וחשוב, ויישר כוחך על הרצון לתרום, אך אין לעשות כן בחול המועד. בברכת התורה והארץ דוד davideign gmail.com
שאלה: הופעה של זמר: 1)יש ביום ראשון שבוע הבא בחול המועד סוכות הופעה של שלומי שבת בעיר רחובות,האם מותר לי ללכת להופעה הזו? כי הישיבה שם מעורבת והוא שר שירי אהבה 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב ערב טוב
תשובה: את זה אתה צריך לשפוט. אם זה אירוע לא צנוע - אסור. אם זה אירוע שאינו סותר את הצניעות - מותר.
שאלה: אבקת וופל בלגי: שנה טובה, האם צריך לנפות אבקה של וופל בלגי? אם כן, כיצד עושים זאת? כיון שחלק מהאבקה מורכבת מגרגירים גדולים שלא עוברים בחורים של הנפה.
תשובה: כמעט תמיד נקי. יש להתבונן קצת בזמן פתיחת השקית ושפיכת האבקה לתוך התבשיל. נגיעות נוצרת בדך כלל בגלל אחסון לא נאות, כגון: במקום חם או חשוף לשמש או בשקית פתוחה. לכן, יש להקפיד שהאחסון יהיה בשקית או בצנצנת סגורה היטב המונחת במקום קריר ומאוורר.
שאלה: זרע לבטלה: היי אני לא יודע מה לעשות, כל פעם שאני מנסה להפסיק אני חוזר לזה. כל פעם שאני רואה איזה שיעורי תורה באינטרנט אני שוב חוזר לזה. אני ממש רוצה להפסיק אבל ללא הצלחה. אני כבר 4 חודשים מניח תפילין מנסה לעשות מה שאני יכול, אבל דווקא בזרע לבטלה אני נופל. מה אני יכול לעשות כבר? ועוד זה קורה אחרי כיפור הוא יקבל אותי גם אחרי כל הפעמיים שנפלתי?
תשובה: בס ד בראש ובראשונה אני רוצה לחזק אותך באתגר שעומד בפניך. רבים וטובים מתמודדים עם אתגר זה. עצם החרטה מראה שיש כאן ניסיון אמיתי לתשובה. השם מקבל את כולם, גם את אלו שמדברים לשון הרע ואלו שגוזלים (עוונות שנחשבים לחמורים משפיכת זרע לבטלה) העיקר הוא לרצות להשתפר ולנסות, מובטחנו שמי שמנסה לעשות תשובה ולא מתייאש בסוף הוא יצליח. והרבה בהצלחה
שאלה: פירות:! רציתי לדעת האם כאשר אתה נמצא בסופר מרקט הינך יכול לטעום למשל תמר אחד כמובן לא באופן שיטתי וכאשר אין שום שלט המעיד על האיסור! ב מראש א חג שמח
תשובה: לך עליך לשאול את המוכר. אין לטעום בלי לשאול! חג שמח דוד לוי
שאלה: ת לנהג מונית: עצרתי מונית וביקשתי שיסיע אותי למרחק של 10 דקות הליכה. רציתי להגיע לחנות לפני שהיא נסגרת. בדרך נתקענו בפקק. אמרתי לנהג שאני חייב לרדת כי נאחר לחנות והיא תהיה סגורה. הנהג טען בפני מה הוא אשם. למה שיתקע בפקק. עניתי לו למה אני אשם, ולמה בעצם אני לא יכול לרדת מהמונית בלי סיבה. הספק שלי אחד משלושת האפשרויות 1. אני חייב לשלם לו כמה שהיה יוצא במונה אחרי שהיינו יוצאים מהפקק. 2. אני יכול לרדת ולשלם כמה שיצא עכשיו במונה. 3. אני חייב לשלם לו כמה שהיה יוצא במונה אילולא לא היה פקק.
תשובה: לך עליך לברר זאת במשרד התחבורה או בארגון נהגי המוניות. יש למקרים כאלו כללים ועל פי הלכה כל מי שמזמין נכנס למונית מסכים לאותם כללים אפילו אם אינו יודע אותם חג שמח דוד לוי
שאלה: שאלה.: לרב מהי המטרה של סידור השבטים סביב המשכן?האם ניתן ללמוד מהתורה על כך שהרחיבה ופרטה ורשמה שלשבטים היה סדר מסויים מי חונה ליד מי ומי יצא ראשון,שני וכו. כי אחרת אם לא היה סדר בחניה ובמסע היה בלאגן שלם, כי במדבר הסתובבו יותר מ600,000 מליון רק גברים, ואם לא היה סדר מסויים שעל פיו הלכו היה נוצר בלאגן אחד. לכן ניתן ללמוד מכך,כמה שסדר בחיים הוא חשוב,כמה בנ"א צריך להיות מסודר ומחושב לפני כל מעשה שעושה. האם זה הכיוון שהתכוונה התורה?
תשובה: בס ד אין ספק שזה אחד מן הכיוונים. אך לא היחיד, ראה את מאמרו של דוד נתיב על הנושא.
שאלה: פירוש שם: לבת שלי אין שם יהודי, חשבתי על השם אנהאל. אשמח לדעת מה פירוש השם ואם הוא שם טוב.
תשובה: אנה א-ל פרושו היכן הקב"ה, ולכן זה שם ממש לא מוצלח. אם כבר אנא-א-ל שפרושו בבקשה הקב"ה.
שאלה: משעמם לי בדרך אל הסניף. מותר ללכת לשם עם מדריכה?: אני מדריך באריאל ולומד בישיבה בירושלים. בשבתות ישיבה אני הולך ברגל מהישיבה לסניף(בערך שעה וחצי הליכה).לא מזמן שמתי לב שיש מדריכה מהסניף של הבנות(שהוא צמוד אלינו) שגרה בירושלים והולכת בדיוק את אותו מסלול כל שבת. אני הולך כל פעם לבד והיא גם. חשבתי להציע לה ללכת ביחד כי כבר נמאס לי ללכת את זה לבד כל פעם אבל אני מפחד שאם היא תסכים ונלך ביחד זה יוביל לדברים יותר רציניים. מה לעשות??
תשובה: לך צדיק! קודם כל, מגיע לך שכוייעח כפול. הראשון על עצם עול ההדרכה שלקחת על עצמך והשני על ההשקעה של שקעה וחצי (!) הליכה אל הסניף מידי שבת. אם הבנתי נכון, שאלת האם מותר ללכת יחד אז ככה. בוא ונניח שהיא תסכים ונחשוב מה הולך לקרות בשעה וחצי של אותה הליכה. אז בשבת הראשונה אתם תשתקו במשך כל ההליכה. בשבת השנייה תעשו הכרות בסיסית ותדברו פה ושם. שבת שלישית השיחה תתפתח על נושאים נוספים אפילו מלאי אידאלים כמו התלבטויות מעשיות בהדרכה וכדומה. ועם הזמן כפי שבעצמך הבנת ייווצר ויירקם ביניכם קשר. דיבור הוא קושר, דיבור הוא מחבר, אין מנוס מזה. החיבור של הדיבור טוב במקומות רבים- בין אדם לחברו, בין איש ואשתו, אדם ומשפחתו אך במקומות בהם החיבור הוא אסור כך גם נאסר בו הדיבור. אך במידה ומדובר בדרך מסוכנת ולא מוארת שיכולה להוות איום על אותה מדריכה אתם יכולים ללכת יחד אך לא צמודים זה לזה אלא זה מאחורי זה במרחק בו תראו אחד את השני. אך כאמור, רק במקום בו יש חשש לסכנה. אז שורה תחתונה זה בעייתי. אבל לדעתי אתה צריך לשאול את עצמך מה באמת הוביל אותך לחשוב על ההליכה המשותפת עם המדריכה. במידה והסיבה היא שעמום, תנסה להפיג את השעמום בדרך אחרת. (האמת שלא עולה לי רעיון אבל מן הסתם יש.) אך במידה והסיבה קשורה במדריכה עצמה (רצון חבוי להכיר אותה וכדומה) אתה צריך לפעול אחרת ולנסות להתמודד עם אותן מחשבות. לכל מניע יש לספק את הפתרון הראוי לו. יישר כוח על השאלה, על הרצון לעזור, על ההדרכה וההשקעה בה! בהצלחה בכל!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון
שאלה: כיבוד אב ואם:, יש לי שאלה לגביי מצוות כיבוד אב ואם. האם בכל סיטואציה צריך לכבד את ההורים? אומנם זו מצווה מאוד חשובה אבל לפעמים קורה מצב שההורים מתנהגים לא טוב וכמה שאני רוצה לכבד אותם נכנס בי פתאום יצר הרע ומאוד קשה לי להשתלט עליו. את אתן דוגמא: היה תקופה שהייתי בדיכאון( אני לא מדברת על עצבות ודיכדוך שחולף אלא ממש דיכאון- בגלל מקרים שקרו לי בחיים זה לאוו דווקא קשור להורים) וההורים שלי לא ידעו איך להתנהג במצבי כשאני הייתי במצב הזה ההורים שלי התחילו לצעוק עליי שאני לא מפסיקה לבכות ולצעוק עליי שאני לא יוצאת מהחדר ואפילו לפעמים קיללו אותי בגלל זה. ואני הייתי גם ככה במצב נפשי לא טוב ובמקום לתת לי את השקט שלי ולהבין אותי הם עשו ההפך.אפילו שכשאמרתי להם שאני צריכה להיות לבד בשביל להירגע הם לא היו מקשיבים לי אלא בכל זאת נשארים בחדר ומציקים לי והיו מצבים שבהם כבר לא יכלתי ואז דיברתי לא יפה.וזה לא היה מהלב אלא מבלי לחשוב ואחרי שזה קרה ושאני נרגעת אז אני הבנתי שדיברתי לא יפה ומתחילה להיות עצובה בגלל זה ומבקשת סליחה. השאלה שלי היא אפילו אם הבנאדם נמצא בדיכאון ובמצב נפשי לא טוב וההורים לא יודעים איך להתנהג גם צריך לנסות להשתלט ולכבד אותם? אין גבול מסויים לכיבוד הורים?או המצווה מצווה לכבדם בכל מצב? וחג שמח
תשובה: אכן במקרה שציינת אף שההורים לא התנהגו כיאות אלייך לנסות להתאפק ולכבד אותם. כך מפורש במעשה של כיבוד הורים שארע בתלמוד שאפילו שהאם ביזתה את בנה על הבן להתאמץ לכבדה.
שאלה: תפילת ערבית בפלג המנחה: האם מותר להתפלל ערבית בפלג המנחה ואם כן האם צריך לנהוג כך באופן קבוע?
תשובה: הזמן לכתחילה הוא כמובן מצאת הכוכבים. פלג המנחה זה רק בשעות דחק גדולות מאוד, ואין לנהוג כך באופן קבוע.
שאלה: עבודת גוי בחג: אנו מתעדים לעבור לדירה חדשה(בניין חדש) לאחר חג הסוכות. בימים הקרובים עובד אצלנו בשיפוצים גוי. האם מותר לגוי להמשיך לעבוד גם בחג הסוכות עצמו?
תשובה: יש סעיף מפורש בשולחן ערוך שהדבר אסור, ונראה שגם אין כאן צדדים משמעותיים להיתר. כבוד המועד חשוב לנו.
שאלה: דג נסיכת בנילוס: רציתי לדעת לגבי דג נסיכת הנילוס של חברת דלי-דג ההכשר של המכון למצוות התלויות בארץוכן הרב שניאור זלמן רווח ארץ ייצור-קניה
תשובה: בכל סוגי נסיכת הנילוס אין בעיות של תולעי אניסקיס, כמו כן כיוון שהם מגיעים עם פס קשקשת אין גם בעיה כשרותית.
שאלה: גזל בדיבור עם אנשים עובדים: בס ד וחג שמח האם לדבר עם הורי בזמן שהם עובדים, או לשלוח להם מייל או הודעת אסאמאס תיחשב כגזל, שאני אחטיא אותם חס ו?
תשובה: בעיקרון כל זמן שזה בגבול הסביר המעביד מוחל על כך. אם זה לא דחוף יש לשלוח מייל או מסרון ואז העובד יענה כאשר יהיה פנוי או כאשר יסיים את עבודתו.
שאלה: זוגיות: הנני נמצאת בתחילה של היכרות,מבחינה שיכלית,ישנה התאמה,כלומר הבחור בריא,עובד,יש מציאת חן ומשיכה חיצונית חזקה וגם משיכה ריגשית הדדית,אבל הבחור מגיע מרקע שונה,כלומר הוא עם חום ריגשי קצת קר ואני בעלת מזג חם וחום ריגשי חם יותר ואני מרגישה שזה משהו שמפריע לי במערכת הזאת,ויותר מזה אני לא משוחחררת כי אני פוחדת שזה משהו שיכול להפיל את הקשר, ואני עלולה להיפגע, האם זה אומר שאנחנו לא מתאימים ז"א האם זה מראה שכדאי לוותר על הקשר? אשמח לתשובה מלומדת
תשובה: מדבריך עולה כי הקשר בבסיסו מתאים אלא שישנו פער מסוים בעניין ה חום הרגשי. כתוצאה מבעיה זו נגררת בעיה נוספת אצלך שאת חוששת מכשלון. הבה נתחיל מהסוף. מי שלא מנסה לא נפגע. אך מי שלא מנסה גם לא מצליח. לאמור, ייתכן ויש אמת בחששותיך שהרי קשר אמיתי ועמוק שנוצר כואב כאשר הוא נגמר. אולם, זוג המבקש לבנות בית לכל החיים חייב להיפתח זה לזו ולתת לרגשותיו להיפתח. אמנם, בדרך לבניין הבית אנו חווים חוויות של כשלון ושל החמצה לפעמים, אך חייבים לצעוד בדרך הזו מתוך אמונה שהקב"ה בסופו של דבר יפגיש אותנו עם מי שמתאים לנו. לגבי הפער ברגשות - קודם כל צריך להבין שלא כל פער בין בני הזוג הוא עילה לסיום הקשר. השאלה שאת צריכה לשאול את עצמך היא עד כמה הפער הזה יורד לשורש הקשר ביניכם. לאמור, אם זה פער מסוים שאת מסוגלת להכיל או לחלופין בשיחה פתוחה עם בן הזוג הוא מסוגל לנסות לגשר עליו אז אין סיבה להפסיק את הקשר. בהקשר זה צריך להבין שכל בן אדם הוא יצור שונה ולפיכך הזוג המושלם הוא לא הזוג שכל התכונות שלהם מתמזגות זו עם זו בשלמות, אלא זה הזוג שיודע לדבר על מה שמפריע לו, להתמודד, להכיל, לגשר ולתקן את הפערים. לעומת כל זאת, אם מדובר בפער מאוד משמעותי הפוגע בעצם יצירת השיח ביניכם ויוצר אינטרקציה בעייתית אז אכן יש מקום לסיים את הקשר. אינני מכיר את הנפשות הפועלות ולפיכך לא ניתן לתת תשובה ברורה באמצעות השו"ת. עם זאת, על פניו מן האמור נראה שיש מקום לתת לקשר הזה סיכוי אמיתי ורק לאחר מיצוי האפשרות של התמודדדות עם הפער לחשוב על סיום הקשר. אביאל
שאלה: חתונה חברתית וכשרות: לאחרונה נפוץ הנוהג היפה של חתונה חברתית, מדובר בחתונה הנערכת בדרך כלל במקום זול או ציבורי ואשר המוזמנים בה מתבקשים לא להביא מתנות צ קים אלא להביא את האוכל שיוגש בחתונה. בדרך הזו נחסך כסף רב הן מהמתחתנים ומשפחותיהם והן מהאורחים. כמו כן, נחסכת אי הנעימות המוכרת שבמסגרתה נעצבים אנשים כאשר הם מוזמנים בשל המחשבה על הצ ק האמור להתלוות להזמנה. בנוסף יש בדבר תיקון חברתי גדול,מכיוון שהחתונות נערכות בפשטות הן אינו מפעילות את הלחץ החברתי לערוך חתונות מפוארות ואף לקחת משכנתאות וכו כדי לחסות את העלות. הבעיה היא שדווקא אנשים דתיים אינם יכולים לערוך ארוחות כאלה בשל בעיית הכשרות. שהרי אם ניתן לכל אחד להביא אוכל מביתו ומטבחו הפרטי, לא נוכל לדעת האם הוא שומר כשרות במטבחו הפרטי והאם כליו חלביים או בשריים וכו. ולשאלותי- א. האם יש פתרון לבעייה זו שיאפשר גם לשומרי כשרות ליהנות מחתונה זו? ב. אולי בחתונה חלבית הבעיה קטנה? ג. אפשרות נוספת היא לסמוך על הצהרותיהם של האנשים. האם הדבר קביל הלכתית? ד. האם במקרה בו המנה הבשרית תסופק ע"י קייטרינג והאורחים יביאו רק את התוספות הבעיה תיפתר? וישר כח!
תשובה: הרעיון הוא נפלא. לא שמעתי עליו עד כה, ואני פשוט מתלהב מהתיקון לראוותנות שפשטה בתוכנו, ללחץ החברתי שיעלם בכך. אבל אליה וקוץ בה, איך מתגברים על בעית הכשרות. שאלות הכשרות הינן בכל מרכיבי הארוחה, כאשר הבשר אינו הבעייתי ביותר. אי אפשר לסמוך על כל המוזמנים. אי אפשר גם לשאול ולברר, כי רבים הם, וגם משום שאין אנו רוצים לפגוע בהם. רבים מאד, גם אם יתכוונו לבשל רק כשר, הכלים שלהם טרפים. הם אינם יודעים את כל ההלכות, ועל אף הרצון הטוב, האוכל לא יהיה כשר. לכן נדמה לי שיש להעתיק את האופן בו אנו עורכים מסיבות יום הולדת בגנים. אנו מבקשים מההורים להביא עוגות קנויות בלבד, ואך ורק מקונדיטוריות שיש להן תעודות כשרות. בהזמנה יש לבקש להביא אוכל אך ורק מקייטרינג מסוימים. זה ודאי אינו דומה לבישול בבית, מבחינת העלויות והיופי שברעיון. אולם המחירים נמוכים בהרבה מאשר באולם או בגן, וגם אין תחרות מצד בעלי השמחה, כי לא הם מזמינים את האוכל. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -